【增见闻】书法辑要文伯子（1879—1926），字成郁，四川酉阳州秀山县人。擅词章，精书法，前清以孝廉方正幕食四方，负才喜游。民国二年（1913）宦游秦中，与上官不合，遂弃官在陕南汉中设馆授教，有生徒数百人，而陕南文化乃大为之一变。
隶书叙论
秦并六国一天下，欲愚黔首，自我作古，往往非昔而是，故以李斯变大篆，程邈作棣文种种，有不胜言者，然而或足以垂法而利民，宜后世有取焉。此隶所由，起初邈以罪系云阳狱，覃思十年，变篆为隶得三千字，一日上之始皇，称善，释罪，用为御史。当时此书虽行，独施于隶佐，故名曰隶，又以赴急速官府刑狱间用之，余尚用篆，此天下始用隶字之初也。然而后世人发临溜篆得齐太公六世孙胡公之棺，棺上有文顶起字同今隶，称胡公先始皇时已四百余年，何为已有隶法，岂是书元与篆籀相生，特未行于时也。若邈者既知此体，乃自作一家法而上于秦，特以解云阳之难耳，不然胡公之棺何有是哉。其后汉有蔡邕、魏克当时得其遗法，笔笔飞动，点画间一一成形，断笔墨本几满天下历千余年，精神如在，学者仰之，如景星凤凰，争靓为快，岂可多得欤。然斯道高古，非世俗通行之书，以故阙然不讲久矣。唐开元年时，主懕然知隶字不传，无以矜式后学，乃诏作字统四十卷，